Styrets faglige begrunnelse:

Anne-Merethe Hanssen: Penicilin-Resistant Streptococcus pneumoniae: Molecular diversity in PBG-Genes
Pneumokokk (Streptococcus pneumoniae) er en humanpatogen som forårsaker infeksjoner i øvre luftveier og lunge, men som også kan gi hjernehinnebetennelse og sepsis. Infeksjoner av denne typen har vært behandlet med penicillin, noe som er blitt problematisk den senere tid ettersom pneumokokkene har utviklet resistens mot penicillin. Det er problemstillinger knyttet til mulige mønstre og typer resistens Anne-Merethe Hanssen har forsket på; et arbeide som har krevet tålmodighet, nøyaktighet og presisjon. Hun ble da også belønnet med karakteren 1.0, det beste som er mulig å oppnå! Sensor uttalte sogar at den var den overlegent beste prestasjon han hadde sett i sin 40-årige medisinske karriere.

Styret i KVINNFORSK  mener det er viktig at kvinner markerer seg så markant i denne type forskning, og at vi i år har en meget verdig mottaker av Åse Hiorth Lerviks pris som skal gå til en særskilt god hovedoppgave skrevet av en kvinne ved Universitetet i Tromsø.
